ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ
για
ΤΑ ΠΡΟΪΟΝΤΑ ΛΟΓΙΣΜΙΚΟΥ ΤΗΣ UPEK, INC.

ΣΗΜΑΝΤΙΚΟ, ΔΙΑΒΑΣΤΕ ΠΡΟΣΕΧΤΙΚΑ

ΔΕΝ ΕΠΙΤΡΕΠΕΤΑΙ ΝΑ ΕΓΚΑΤΑΣΤΉΣΕΤΕ Ή ΝΑ ΧΡΗΣΙΜΟΠΟΙΗΣΕΤΕ ΑΥΤΟ ΤΟ ΛΟΓΙΣΜΙΚΟ UPEK ΑΝ ΔΕΝ ΕΧΕΤΕ ΔΙΑΒΑΣΕΙ ΠΡΟΣΕΧΤΙΚΑ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΠΟΥ ΟΡΙΖΟΝΤΑΙ ΠΑΡΑΚΑΤΩ ΚΑΙ ΔΕΝ ΕΧΕΤΕ ΔΗΛΩΣΕΙ ΤΗΝ ΑΠΟΔΟΧΗ ΑΠΟ ΤΗΝ ΠΛΕΥΡΑ ΣΑΣ ΤΩΝ ΕΝ ΛΟΓΩ ΟΡΩΝ ΚΑΙ ΠΡΟΫΠΟΘΕΣΕΩΝ ΕΠΙΛΕΓΟΝΤΑΣ ΤΟ ΚΟΥΜΠΙ «ΑΠΟΔΕΧΟΜΑΙ» ΣΤΟ ΤΕΛΟΣ ΑΥΤΗΣ ΤΗΣ ΟΘΟΝΗΣ.

Αυτή η Άδεια Χρήσης Τελικού Χρήστη (η «Άδεια Χρήσης») αντιπροσωπεύει τη συμφωνία ανάμεσα στην UPEK, Inc. και τους διαδόχους και εξουσιοδοτημένα μέρη αυτής («UPEK») και εσάς (είτε είστε φυσικό είτε νομικό πρόσωπο, στην παρούσα Άδεια Χρήσης θα αναφέρεστε ως «εσείς» ή «δικό σας» και γενικά με όλους τους τύπους του β προσώπου του πληθυντικού) και διέπει τη χρήση του προϊόντος λογισμικού της UPEK που συνοδεύει την παρούσα Άδεια Χρήσης, συμπεριλαμβανομένων όλων των σχετικών μέσων, του έντυπου υλικού και της ηλεκτρονικής τεκμηρίωσης (το «Προϊόν Λογισμικού»), εκτός και αν ένα συγκεκριμένο πρόγραμμα αποτελεί το αντικείμενο ξεχωριστής γραπτής συμφωνίας με την UPEK.  Το Προϊόν Λογισμικού μπορεί επίσης να περιλαμβάνει ενημερωμένες εκδόσεις λογισμικού, στοιχεία προσθέτων, πολυγράφους, πρότυπα, σχήματα, σύμβολα υπηρεσίες Web ή/και συμπληρώματα τα οποία η UPEK ενδέχεται να παρέχει σε εσάς ή να καταστήσει διαθέσιμα για εσάς, ή τα οποία εσείς έχετε αποκτήσει από τη χρήση των λειτουργιών ή της λειτουργικότητας του Προϊόντος Λογισμικού, μετά την ημερομηνία απόκτησης του αρχικού αντιγράφου του Προϊόντος Λογισμικού (είτε με την παράδοση ενός CD, με επιτρεπόμενη λήψη από το Internet ή κάποια ειδική τοποθεσία web, ή άλλως), στο βαθμό που τα εν λόγω στοιχεία δεν συνοδεύονται από μια ξεχωριστή άδεια χρήσης ή ξεχωριστούς όρους χρήσης.

ΕΑΝ ΕΓΚΑΤΑΣΤΗΣΕΤΕ Ή ΧΡΗΣΙΜΟΠΟΙΗΣΕΤΕ ΤΟ ΠΡΟΪΟΝ ΛΟΓΙΣΜΙΚΟΥ, ΔΗΛΩΝΕΤΕ ΟΤΙ ΣΥΜΦΩΝΕΙΤΕ ΚΑΙ ΔΕΣΜΕΥΕΣΤΕ ΑΠΟ ΑΥΤΗ ΤΗΝ ΑΔΕΙΑ ΧΡΗΣΗΣ.  ΕΑΝ ΔΕΝ ΣΥΜΦΩΝΕΙΤΕ ΜΕ ΟΛΟΥΣ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΑΥΤΗΣ ΤΗΣ ΑΔΕΙΑΣ ΧΡΗΣΗΣ, ΔΕΝ ΣΑΣ ΠΑΡΑΧΩΡΕΙΤΑΙ Η ΑΔΕΙΑ ΝΑ ΧΡΗΣΙΜΟΠΟΙΗΣΕΤΕ ΑΥΤΟ ΤΟ ΠΡΟΪΟΝ ΛΟΓΙΣΜΙΚΟΥ.  Εάν έχετε οποιεσδήποτε ερωτήσεις σχετικά με την παρούσα Άδεια, ή εάν επιθυμείτε να επικοινωνήσετε με την UPEK για οποιονδήποτε λόγο, επικοινωνήστε με το κέντρο πληροφοριών για πωλήσεις της UPEK στη χώρα σας.

1.  ΠΑΡΑΧΩΡΗΣΗ ΑΔΕΙΑΣ ΧΡΗΣΗΣ.  Σύμφωνα με τους όρους και τις προϋποθέσεις αυτής της Άδειας Χρήσης, η UPEK και οι προμηθευτές της σας εκχωρούν δια τους παρόντος, και εσείς δια του παρόντος αποδέχεστε τη μη αποκλειστική και μη μεταβιβάσιμη άδεια για εγκατάσταση και χρήση ενός αντιγράφου του Προϊόντος Λογισμικού, μόνο σε μορφή κώδικα αντικειμένων, σε συσκευή, σταθμό εργασίας, τερματικό σταθμό, περιφερειακό Η/Υ ή άλλη ψηφιακή, ηλεκτρονική ή αναλογική συσκευή που έχει ενσωματωμένο αισθητήρα αποτυπωμάτων UPEK TouchChip® ("Συσκευή που ενεργοποιείται με TouchChip").  Εάν αυτό το Προϊόν Λογισμικού περιλαμβάνει τεκμηρίωση που παρέχεται μόνο σε ηλεκτρονική μορφή, μπορείτε να εκτυπώσετε ένα αντίγραφο της εν λόγω ηλεκτρονικής τεκμηρίωσης, λαμβάνοντας υπόψη, ωστόσο, ότι δεν έχετε δικαίωμα να αντιγράψετε το έντυπο υλικό που συνοδεύει το Προϊόν Λογισμικού.

2.  ΕΠΙΦΥΛΑΞΗ ΔΙΚΑΙΩΜΑΤΩΝ, ΠΕΡΙΟΡΙΣΜΟΙ.  Με επιφύλαξη όλων των δικαιωμάτων τα οποία δεν παραχωρούνται ρητά από την UPEK σε αυτή την Άδεια Χρήσης.  Με εξαίρεση τις περιπτώσεις που ορίζονται ρητά σε αυτή την Άδεια Χρήσης, δεν έχετε το δικαίωμα και δεν μπορείτε να επιτρέψετε σε τρίτα μέρη να:

(α)  μεταβιβάζουν, εκχωρούν, παραχωρούν υπό-άδεια χρήσης, μεταπωλούν, εκχωρούν νέα άδεια χρήσης ή παρέχουν, εκμισθώνουν, δανείζουν ή επιτρέπουν την πρόσβαση στο Προϊόν Λογισμικού σε οποιοδήποτε άλλο πρόσωπο ή οργανισμό, με εξαίρεση τις περιπτώσεις που ορίζονται ρητά στο παρόν έγγραφο,

(β)  προβαίνουν σε διορθώσεις σφαλμάτων ή να δημιουργούν παράγωγα έργα βάσει του Προϊόντος Λογισμικού,

(γ)  αντιγράφουν (με εξαίρεση την περίπτωση δημιουργίας ενός μόνο αντιγράφου ασφαλείας για αντικατάσταση ενός αντιγράφου του Προϊόντος Λογισμικού που δεν μπορεί να χρησιμοποιηθεί), διανέμουν, προετοιμάζουν παράγωγα έργα βάσει του Λογισμικού, ανακατασκευάζουν τον πηγαίο κώδικα, αποκρυπτογραφούν, προβαίνουν σε αποσυμπίληση ή επιχειρούν να ανακατασκευάσουν ή ανακαλύψουν τον πηγαίο κώδικα ή σημαντικές ιδέες ή αλγόριθμους του Προϊόντος Λογισμικού με οποιονδήποτε τρόπο (με εξαίρεση τις περιπτώσεις που το εφαρμοστέο δίκαιο απαγορεύει τον εν λόγω περιορισμό), προβαίνουν σε ανακατασκευή του αντικειμενικού κώδικα ή μετατρέπουν με οποιονδήποτε άλλο τρόπο το Προϊόν Λογισμικού σε αναγνώσιμη μορφή που επιτρέπει την πρόσβαση σε εμπορικά μυστικά ή εμπιστευτικές πληροφορίες σχετικά με το Προϊόν Λογισμικού,

(δ)  χρησιμοποιούν το Προϊόν Λογισμικού για χρονομεριστική μίσθωση, παροχή υπηρεσιών κεντρικού υπολογιστή ή για γραφεία παροχής υπηρεσιών, ή

(ε)  αφαιρούν, αποκρύπτουν ή τροποποιούν οποιαδήποτε προειδοποίηση για πνευματικά δικαιώματα, εμπορικά σήματα ή άλλα δικαιώματα ιδιοκτησίας της UPEK (ή των τρίτων χορηγών άδειας αυτής) που επισυνάπτονται ή περιέχονται στο Προϊόν Λογισμικού (και στα αντίγραφα αυτού, συμπεριλαμβανομένου του αντιγράφου ασφάλειας) ή να χρησιμοποιούν τις εν λόγω προειδοποιήσεις, τα εμπορικά σήματα ή σήματα υπηρεσιών για οποιονδήποτε άλλο σκοπό.

Κατανοείτε και αποδέχεστε ότι (i) το Προϊόν Λογισμικού παρέχεται σε εσάς με άδεια χρήσης και δεν πωλείται, (ii) η άδεια χρήσης για τα μεμονωμένα στοιχεία του Προϊόντος Λογισμικού περιορίζεται στη χρήση του Προϊόντος Λογισμικού ως σύνολο, και δεν έχετε το δικαίωμα να χρησιμοποιείτε ή να επιχειρήσετε να χρησιμοποιήσετε τον κώδικα λογισμικού που ενσωματώνεται σε αυτό ως αυτόνομη μονάδα, και (iii) τα μεμονωμένα στοιχεία του Προϊόντος Λογισμικού δεν επιτρέπεται να διαχωριστούν για χρήση σε περισσότερες από μία Συσκευές που ενεργοποιούνται με TouchChip, εκτός και αν κάτι τέτοιο επιτρέπεται ρητά από αυτή την Άδεια Χρήσης.  Η UPEK διατηρεί όλα τα δικαιώματα κυριότητας και νομής για όλα τα αντίγραφα του Προϊόντος Λογισμικού και όλα τα δικαιώματα που αφορούν στην πνευματική ιδιοκτησία, καθώς και το σύνολο της τεκμηρίωσης αυτών.

Δεν έχετε το δικαίωμα να ασκείτε τα δικαιώματά σας στο Προϊόν Λογισμικού σύμφωνα με αυτή την Άδεια Χρήσης, αν δεν δηλώσετε το αντίγραφο του Προϊόντος Λογισμικού σύμφωνα με τον τρόπο που περιγράφεται στη διάρκεια της ακολουθίας ενεργοποίησης.  Το Προϊόν Λογισμικού ενδέχεται να περιλαμβάνει τεχνολογία προστασίας από αντιγραφή για να αποτραπεί κάθε ενδεχόμενο μη εξουσιοδοτημένης αντιγραφής του Προϊόντος Λογισμικού ή ενδέχεται να απαιτείται το αρχικό μέσο για χρήση του Προϊόντος Λογισμικού στη Συσκευή που ενεργοποιείται με TouchChip.

3.  ΠΡΟΕΙΔΟΠΟΙΗΣΕΙΣ ΠΕΡΙ ΙΔΙΟΚΤΗΣΙΑΣ, ΕΜΠΟΡΙΚΑ ΣΗΜΑΤΑ.  Συμφωνείτε να διατηρείτε και να αναπαράγετε όλες τις προειδοποιήσεις περί πνευματικών δικαιωμάτων καθώς και άλλες προειδοποιήσεις περί ιδιοκτησίας σε όλα τα αντίγραφα, με οποιαδήποτε μορφή, του Προϊόντος Λογισμικού κατά τον ίδιο τρόπο και με την ίδια μορφή με την οποία οι εν λόγω προειδοποιήσεις περί πνευματικών δικαιωμάτων και οι λοιπές προειδοποιήσεις ιδιοκτησίας περιλαμβάνονται στο Προϊόν Λογισμικού, συμπεριλαμβανομένου κάθε αντιγράφου ασφαλείας του Προϊόντος Λογισμικού.  Αυτή η Άδεια Χρήσης δεν σας εκχωρεί δικαιώματα σε σχέση με οποιαδήποτε εμπορικά σήματα ή σήματα υπηρεσιών της UPEK.

4.  ΥΠΗΡΕΣΙΕΣ ΥΠΟΣΤΗΡΙΞΗΣ.  Η UPEK ενδέχεται να σας παρέχει υπηρεσίες υποστήριξης που αφορούν στο Προϊόν Λογισμικού («Υπηρεσίες υποστήριξης»).  Η χρήση των Υπηρεσιών υποστήριξης, όταν αυτές προβλέπονται, διέπεται από τις πολιτικές και τους όρους της UPEK ως αυτές περιγράφονται στο εγχειρίδιο χρήστη, στην ηλεκτρονική τεκμηρίωση, ή σε άλλα υλικά που παρέχονται από την UPEK.  Τυχόν συμπληρωματικός κώδικας λογισμικού που σας παρέχεται στα πλαίσια των Υπηρεσιών υποστήριξης θεωρείται τμήμα του Λογισμικού και υπόκειται στους όρους και τις προϋποθέσεις της παρούσας Άδειας χρήσης.

5.  ΠΕΡΙΟΡΙΣΜΕΝΗ ΕΓΓΥΗΣΗ.

(α)  Η UPEK εγγυάται ότι κατά τη διάρκεια της “Περιόδου Εγγύησης” (όπως ορίζεται παρακάτω) το Προϊόν Λογισμικού θα συμμορφώνεται ουσιαστικά με τις δημοσιευμένες προδιαγραφές του (η “Περιορισμένη Εγγύηση”).  Με την «Περίοδο Εγγύησης» νοείται μια περίοδος που ξεκινάει την ημερομηνία κατά την οποία λαμβάνετε το Προϊόν Λογισμικού, ανάλογα με την περίπτωση, και η οποία λήγει το αργότερο (i) τριάντα (30) ημέρες από την ημερομηνία παράδοσης του εν λόγω Προϊόντος Λογισμικού, ανάλογα με την περίπτωση, ή (ii) στο τέλος της ελάχιστης περιόδου που απαιτείται από τον νόμο της ισχύουσας δικαιοδοσίας.  Η Περιορισμένη Εγγύηση ισχύει μόνο για σας ως τον αρχικό δικαιούχο της άδειας χρήσης.  Η παρούσα Περιορισμένη Εγγύηση δεν καλύπτει οποιαδήποτε ζημιά που έχει προκληθεί από ατύχημα ή κακή χρήση ή από χρήση του Προϊόντος Λογισμικού που είναι διαφορετική από τους ευλόγως καθορισμένους σκοπούς και από τα όσα συνιστώνται στην τεκμηρίωση χρήσης που συνοδεύει το προϊόν.  Οι ενημερώσεις καλύπτονται από την παρούσα εγγύηση μόνο εάν παρέχονται σε εσάς κατά τη διάρκεια της Περιόδου Εγγύησης και κατά την κρίση της UPEK.  Η UPEK θα επιχειρήσει να διορθώσει οποιαδήποτε ουσιαστική μη συμμόρφωση που θα αναφέρεται στην UPEK στη διάρκεια της Εγγύησης.  Αυτή είναι η μοναδική και αποκλειστική σας δυνατότητα καθώς και η συνολική ευθύνη της UPEK και των προμηθευτών της σύμφωνα με την παρούσα Περιορισμένη Εγγύηση.    
(β)  Η εγγύηση αυτή δεν ισχύει εάν το Προϊόν Λογισμικού (i) έχει παραχωρηθεί ως έκδοση βήτα, για αξιολόγηση, έλεγχο ή παρουσίαση, καθότι στις περιπτώσεις αυτές η UPEK δεν λαμβάνει αμοιβή άδειας, (ii) έχει τροποποιηθεί, εκτός και αν οι εν λόγω τροποποιήσεις έχουν πραγματοποιηθεί από την ίδια την UPEK, (iii) δεν έχει εγκατασταθεί, χρησιμοποιηθεί, επιδιορθωθεί από την UPEK ή σύμφωνα με τις οδηγίες που παρέχονται από την UPEK, (iv) έχει υποστεί φυσική ή ηλεκτρική πίεση πέρα από το κανονικό, κακή χρήση, αμέλεια, ή ατύχημα ή (v) χρησιμοποιείται σε εξαιρετικά επικίνδυνες δραστηριότητες.

6.  ΔΕΝ ΠΑΡΕΧΟΝΤΑΙ ΕΓΓΥΗΣΕΙΣ.

(α)  ΜΕ ΕΞΑΙΡΕΣΗ ΤΗ ΡΗΤΗ ΕΓΓΥΗΣΗ ΠΟΥ ΟΡΙΖΕΤΑΙ ΣΤΟ ΑΡΘΡΟ 5, Η UPEK ΚΑΙ ΟΙ ΠΡΟΜΗΘΕΥΤΕΣ ΑΥΤΗΣ ΣΑΣ ΠΑΡΕΧΟΥΝ ΤΟ ΠΡΟΪΟΝ ΛΟΓΙΣΜΙΚΟΥ ΚΑΙ ΤΙΣ ΥΠΗΡΕΣΙΕΣ ΥΠΟΣΤΗΡΙΞΗΣ (ΕΑΝ ΠΡΟΒΛΕΠΟΝΤΑΙ) "ΩΣ ΕΧΟΥΝ", ΚΑΙ Η ΧΡΗΣΗ ΠΟΥ ΚΑΝΕΤΕ ΣΕ ΑΥΤΕΣ ΓΙΝΕΤΑΙ ΜΕ ΔΙΚΗ ΣΑΣ ΕΥΘΥΝΗ.  H UPEK ΔΕΝ ΠΡΟΒΑΙΝΕΙ ΣΕ ΚΑΜΙΑ ΑΛΛΗ ΡΗΤΗ Ή ΣΙΩΠΗΡΗ ΕΓΓΥΗΣΗ, ΚΑΙ ΔΙΑ ΤΟΥ ΠΑΡΟΝΤΟΣ ΑΠΟΠΟΙΕΙΤΑΙ ΚΑΘΕ ΕΓΓΥΗΣΗ, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΤΩΝ ΣΙΩΠΗΡΩΝ ΕΓΓΥΗΣΕΩΝ ΕΜΠΟΡΕΥΣΙΜΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΕΝΑΝ ΣΥΓΚΕΚΡΙΜΕΝΟ ΣΚΟΠΟ, ΜΗ ΠΑΡΑΒΙΑΣΗΣ ΤΩΝ ΔΙΚΑΙΩΜΑΤΩΝ ΤΡΙΤΩΝ, ΚΑΙ ΚΑΘΕ ΑΛΛΗ ΕΓΓΥΗΣΗ ΠΟΥ ΠΡΟΚΥΠΤΕΙ ΑΠΟ ΔΙΑΠΡΑΓΜΑΤΕΥΣΕΙΣ, ΧΡΗΣΗ Ή ΕΜΠΟΡΙΚΗ ΠΡΑΚΤΙΚΗ.  Η ΔΙΑΡΚΕΙΑ ΚΑΘΕ ΣΙΩΠΗΡΗΣ ΕΓΓΥΗΣΗΣ ΓΙΑ ΤΗΝ ΟΠΟΙΑ ΔΕΝ ΕΚΦΡΆΖΕΤΑΙ ΡΗΤΉ ΑΠΟΠΟΙΗΣΗ ΘΑ ΠΕΡΙΟΡΙΖΕΤΑΙ ΣΤΗΝ ΠΕΡΙΟΔΟ ΕΓΓΥΗΣΗΣ.  ΕΦΟΣΟΝ ΟΡΙΣΜΕΝΑ ΚΡΑΤΗ ΔΕΝ ΕΠΙΤΡΕΠΟΥΝ ΠΕΡΙΟΡΙΣΜΟΥΣ ΣΤΗ ΧΡΟΝΙΚΗ ΔΙΑΡΚΕΙΑ ΣΙΩΠΗΡΏΝ ΕΓΓΥΗΣΕΩΝ, ΟΙ ΑΝΩΤΕΡΩ ΠΕΡΙΟΡΙΣΜΟΙ ΔΕΝ ΘΑ ΙΣΧΥΟΥΝ ΣΤΗΝ ΠΕΡΙΠΤΩΣΗ ΣΑΣ.

(β)  Η UPEK ΔΕΝ ΕΓΓΥΑΤΑΙ ΟΤΙ ΤΟ ΠΡΟΪΟΝ ΛΟΓΙΣΜΙΚΟΥ ΔΕΝ ΠΕΡΙΈΧΕΙ ΣΦΑΛΜΑΤΑ Ή ΟΤΙ ΘΑ ΕΙΣΤΕ ΣΕ ΘΕΣΗ ΝΑ ΧΡΗΣΙΜΟΠΟΙΗΣΕΤΕ ΤΟ ΛΟΓΙΣΜΙΚΟ ΧΩΡΙΣ ΠΡΟΒΛΗΜΑΤΑ Ή ΔΙΑΚΟΠΕΣ.

7.  ΠΕΡΙΟΡΙΣΜΟΣ ΕΥΘΥΝΗΣ.

(α)  ΣΤΗ ΜΕΓΙΣΤΗ ΔΥΝΑΤΗ ΕΚΤΑΣΗ ΠΟΥ ΕΠΙΤΡΕΠΕΙ ΤΟ ΕΦΑΡΜΟΣΤΕΟ ΔΙΚΑΙΟ, ΑΝΑΓΝΩΡΙΖΕΤΕ ΚΑΙ ΣΥΜΦΩΝΕΙΤΕ ΡΗΤΑ ΌΤΙ ΟΥΤΕ Η UPEK ΟΥΤΕ ΟΙ ΣΥΓΓΕΝΕΙΣ ΕΤΑΙΡΕΙΕΣ ΑΥΤΗΣ, ΟΙ ΜΕΤΑΠΩΛΗΤΕΣ Ή ΟΙ ΧΟΡΗΓΟΙ ΑΔΕΙΑΣ ΔΕΝ ΦΕΡΟΥΝ ΕΥΘΥΝΗ ΓΙΑ ΚΑΘΕ ΕΜΜΕΣΗ, ΕΙΔΙΚΗ, ΤΥΧΑΙΑ, ΣΥΝΕΠΑΓΟΜΕΝΗ, ΠΟΙΝΙΚΗ Ή ΠΑΡΑΔΕΙΓΜΑΤΙΚΗ ΖΗΜΙΑ ΠΟΥ ΘΑ ΠΡΟΚΎΠΤΕΙ ΑΠΟ Ή ΣΕ ΣΧΕΣΗ ΜΕ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ, ΑΝΕΞΑΡΤΗΤΑ ΑΠΟ ΤΗ ΘΕΩΡΙΑ ΕΥΘΥΝΗΣ ΣΥΜΦΩΝΑ ΜΕ ΤΗΝ ΟΠΟΊΑ ΠΡΟΚΛΗΘΗΚΕ, ΣΥΜΠΕΡΙΛΑΜΒΑΝΟΜΕΝΩΝ ΕΝΔΕΙΚΤΙΚΑ ΤΩΝ ΣΥΜΒΑΣΕΩΝ, ΤΗΣ ΕΥΘΥΝΗΣ ΠΡΟΪΟΝΤΩΝ, ΤΗΣ ΑΥΣΤΗΡΗΣ ΕΥΘΥΝΗΣ ΚΑΙ ΑΜΕΛΕΙΑΣ, ΚΑΙ ΤΟΥ ΑΝ Η UPEK Ή ΟΙ ΠΡΟΜΗΘΕΥΤΕΣ ΑΥΤΗΣ Ή ΟΙ ΧΟΡΗΓΟΙ ΑΔΕΙΑΣ ΑΥΤΗΣ ΕΝΗΜΕΡΩΘΗΚΑΝ ΓΙΑ ΤΗΝ ΠΙΘΑΝΟΤΗΤΑ ΤΕΤΟΙΩΝ ΖΗΜΙΩΝ.  ΜΕ ΕΠΙΦΥΛΑΞΗ ΤΩΝ ΑΝΩΤΕΡΩ ΚΑΙ ΣΤΗ ΜΕΓΙΣΤΗ ΔΥΝΑΤΗ ΕΚΤΑΣΗ ΠΟΥ ΕΠΙΤΡΕΠΕΙ ΤΟ ΕΦΑΡΜΟΣΤΕΟ ΔΙΚΑΙΟ, ΣΕ ΚΑΜΙΑ ΠΕΡΙΠΤΩΣΗ Η ΣΥΝΟΛΙΚΗ ΕΥΘΥΝΗ ΤΗΣ UPEK Ή ΟΠΟΙΑΣΔΗΠΟΤΕ ΕΚ ΤΩΝ ΣΥΓΓΕΝΩΝ ΕΤΑΙΡΕΙΩΝ ΤΗΣ, ΤΩΝ ΠΡΟΜΗΘΕΥΤΩΝ ΤΗΣ Ή ΤΩΝ ΧΟΡΗΓΩΝ ΑΔΕΙΑΣ ΠΟΥ ΠΡΟΚΥΠΤΕΙ ΑΠΟ Ή ΣΕ ΣΧΕΣΗ ΜΕ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΔΕΝ ΘΑ ΥΠΕΡΒΑΙΝΕΙ ΤΟ ΠΟΣΟ ΠΟΥ ΚΑΤΑΒΛΗΘΗΚΕ ΣΤΗΝ UPEK ΓΙΑ ΤΟ ΠΡΟΪΟΝ ΛΟΓΙΣΜΙΚΟΥ.

(β)  ΑΝΑΓΝΩΡΙΖΕΤΕ ΚΑΙ ΣΥΜΦΩΝΕΙΤΕ ΌΤΙ ΟΙ ΟΡΟΙ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ, ΟΙ ΕΓΓΥΗΣΕΙΣ ΑΠΟΠΟΙΗΣΗΣ, Ή ΟΙ ΕΠΑΚΟΛΟΥΘΕΣ ΖΗΜΙΕΣ Ή ΆΛΛΕΣ ΖΗΜΙΕΣ Ή ΑΠΟΚΑΤΑΣΤΑΣΕΙΣ ΑΠΟΤΕΛΟΥΝ ΟΥΣΙΑΣΤΙΚΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ ΟΙ ΟΠΟΙΟΙ ΕΙΝΑΙ ΣΗΜΑΝΤΙΚΟΙ ΓΙΑ ΤΗ ΣΥΜΦΩΝΙΑ ΤΩΝ ΜΕΡΩΝ ΟΣΟΝ ΑΦΟΡΑ ΣΤΟΝ ΚΑΤΑΜΕΡΙΣΜΟ ΚΙΝΔΥΝΩΝ.  ΚΑΤΑ ΣΥΝΕΠΕΙΑ, ΟΙ ΕΝ ΛΟΓΩ ΟΡΟΙ ΘΑ ΕΙΝΑΙ ΔΙΑΧΩΡΙΣΙΜΟΙ ΚΑΙ ΑΝΕΞΑΡΤΗΤΟΙ ΑΠΟ ΟΠΟΙΟΝΔΗΠΟΤΕ ΑΛΛΟΝ ΟΡΟ ΚΑΙ ΘΑ ΙΣΧΥΟΥΝ ΩΣ ΤΕΤΟΙΟΙ, ΑΝΕΞΑΡΤΗΤΑ ΑΠΟ ΟΠΟΙΑΔΉΠΟΤΕ ΠΑΡΑΒΙΑΣΗ Ή ΆΛΛΗ ΕΜΦΑΝΙΣΗ ΣΤΟ ΠΑΡΟΝ ΕΓΓΡΑΦΟ, ΚΑΙ ΑΚΟΜΑ ΚΑΤΩ ΑΠΟ ΤΙΣ ΠΕΡΙΣΤΑΣΕΙΣ ΠΟΥ ΟΔΗΓΟΥΝ ΟΠΟΙΑΔΗΠΟΤΕ ΑΠΟΚΛΕΙΣΤΙΚΗ ΑΠΟΖΗΜΙΩΣΗ ΣΕ ΣΥΜΦΩΝΙΑ ΜΕ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ ΝΑ ΑΠΟΤΥΓΧΑΝΕΙ ΣΤΗΝ ΕΚΠΛΗΡΩΣΗ ΤΟΥ ΟΥΣΙΩΔΟΥΣ ΣΚΟΠΟΥ ΤΗΣ.

8.  ΔΙΑΡΚΕΙΑ ΙΣΧΥΟΣ ΚΑΙ ΚΑΤΑΓΓΕΛΙΑ.

(α)  Η διάρκεια ισχύος της παρούσας Άδειας Χρήσης θα ξεκινάει την ημερομηνία κατά την οποία αποδέχεστε τους όρους και τις προϋποθέσεις της παρούσας Άδειας Χρήσης, και από το σημείο εκείνο και έπειτα θα συνεχίσει να ισχύει πλήρως έως ότου λυθεί από την UPEK σύμφωνα με τα όσα ορίζονται στο παρόν.  Η UPEK έχει το δικαίωμα, κατά την κρίση της, να καταγγείλει την παρούσα Άδεια χρήσης άμεσα με ειδοποίηση σε εσάς, εάν εσείς από την πλευρά σας δεν έχετε τηρήσει τους όρους και τις προϋποθέσεις αυτής της Άδειας Χρήσης.

(β)  Από τη στιγμή που θα γίνει η καταγγελία, όλα τα δικαιώματα άδειας σε συμφωνία με αυτή την Άδεια Χρήσης θα πάψουν να ισχύουν και από την πλευρά σας είστε υποχρεωμένοι να καταστρέψετε όλα τα αντίγραφα του Προϊόντος Λογισμικού που έχετε στην κατοχή σας ή υπό τον έλεγχό σας.  Κατόπιν αιτήσεως από την UPEK, θα πιστοποιήσετε εγγράφως ότι έχετε εκτελέσει τις υποχρεώσεις σας σύμφωνα με το Άρθρο αυτό και άλλως σε συμφωνία με την παρούσα Άδεια Χρήσης.  Η καταγγελία από την πλευρά της UPEK δεν θα περιορίζει οποιαδήποτε από τα λοιπά δικαιώματα ή τις αποζημιώσεις της UPEK ως αυτές ορίζονται σε αυτή την Άδεια Χρήσης ή βάσει του νόμου ή βάσει θεσμικού δικαίου. 

9.  ΔΙΑΦΟΡΑ.

(α)  ΠΕΡΙΟΡΙΣΜΟΙ ΕΠΙ ΤΟΥ ΔΙΚΑΙΏΜΑΤΟΣ ΣΑΣ ΓΙΑ ΜΕΤΑΒΙΒΑΣΗ.  Απαγορεύεται η εκχώρηση, η παροχή υπο-άδειας, η ενοικίαση, η εκμίσθωση, ο δανεισμός, η πώληση, η εκχώρηση εμπράγματου δικαιώματος, ή η με οποιοδήποτε άλλο τρόπο μεταβίβαση του Προϊόντος Λογισμικού ή οποιωνδήποτε άλλων δικαιωμάτων σε συμφωνία με την παρούσα Άδεια Χρήσης χωρίς την προηγούμενη γραπτή συμφωνία της UPEK.  Με επιφύλαξη των ανωτέρω, ο αρχικός εκχωρητής της άδειας χρήσης για το Προϊόν Λογισμικού επιτρέπεται να μεταβιβάσει οριστικά και για μία μοναδική φορά την παρούσα Άδεια Χρήσης, και το Προϊόν Λογισμικού απευθείας σε κάποιον άλλον τελικό χρήστη.  Η μεταβίβαση αυτή θα πρέπει να περιλαμβάνει το συνολικό Προϊόν Λογισμικού (συμπεριλαμβανομένων όλων των εξαρτημάτων, των μέσων και των έντυπων υλικών, των αναβαθμίσεων, της παρούσας Άδειας Χρήσης, του Πιστοποιητικού Αυθεντικότητας, εάν ισχύει κάτι τέτοιο).  Η εν λόγω μεταβίβαση ενδέχεται να μην γίνει μέσω παρακαταθήκης ή μέσω άλλης έμμεσης μεταβίβασης.  Το άτομο που προβαίνει σε μία και αποκλειστική μεταβίβαση πρέπει να συμφωνήσει να συμμορφωθεί με τους όρους της παρούσας Άδειας Χρήσης, συμπεριλαμβανομένης της υποχρέωσης να μην μεταβιβάσει περαιτέρω αυτή την Άδεια Χρήσης και το Προϊόν Λογισμικού.

(β)  ΕΦΑΡΜΟΣΤΕΟ ΔΙΚΑΙΟ.  Η παρούσα Άδεια Χρήσης διέπεται από τη νομοθεσία των Ηνωμένων Πολιτειών και της Πολιτείας της Καλιφόρνια, ανεξάρτητα από τυχόν αντιφάσεις του δικαίου.  Σε σχέση με οποιαδήποτε νομική ενέργεια ή διαδικασία που προκύπτει από την παρούσα Άδεια Χρήσης, συμφωνείτε αμετάκλητα δια του παρόντος ότι για την επίλυση οποιασδήποτε αντιδικίας που προκύπτει ή σχετίζεται με τη χρήση του Προϊόντος Λογισμικού, αποκλειστικά αρμόδια είναι τα δικαστήρια της Κομητείας του San Francisco, Καλιφόρνια.  Εάν η παρούσα Άδεια Χρήσης μεταφραστεί σε μια γλώσσα άλλη από την Αγγλική και υπάρχει διαφορά μεταξύ των όρων της Άδειας Χρήσης στα Αγγλικά και της αντίστοιχης σε μια άλλη γλώσσα, οι όροι της Άδειας Χρήσης που έχει συνταχθεί στα Αγγλικά θα είναι αυτοί που θα κυριαρχούν.

(γ)  ΣΥΜΦΩΝΙΑ ΜΕ ΤΟΥΣ ΝΟΜΟΥΣ.  Συμφωνείτε να χρησιμοποιείτε το Προϊόν Λογισμικού σύμφωνα με τους ισχύοντες νόμους, τις αναφορές, τους κανόνες και τους κανονισμούς, συμπεριλαμβανομένων ενδεικτικά των νόμων και των κανονισμών περί εξαγωγών των ΗΠΑ.

(δ)  ΔΙΑΙΡΕΤΟΤΗΤΑ ΚΑΙ ΔΙΑΤΗΡΗΣΗ ΙΣΧΥΟΣ.  Εάν οποιαδήποτε από τις διατάξεις της παρούσας Άδειας Χρήσης είναι παράνομη ή μη εκτελεστή σύμφωνα με την ισχύουσα νομοθεσία, οι υπόλοιποι όροι της παρούσας Άδειας Χρήσης θα διατηρήσουν πλήρως την ισχύ τους.  Εάν κάποιος όρος είναι εν μέρει εκτελεστός και εν μέρει μη εκτελεστός, θα ισχύει στο βαθμό που επιτρέπεται από τον ισχύοντα νόμο.  Τα άρθρα 2, 3, 5, 6, 7, 9 και 10 θα συνεχίσουν να ισχύουν και κατόπιν της λύσης της παρούσας Άδειας Χρήσης.

(ε)  ΑΣΦΑΛΙΣΤΙΚΑ ΜΕΤΡΑ.  Συμφωνείτε ότι μια παραβίαση της παρούσας Άδειας Χρήσης που επηρεάζει αρνητικά τα ιδιοκτησιακά δικαιώματα της UPEK όσον αφορά στο Προϊόν Λογισμικού ή οποιαδήποτε Συσκευή που ενεργοποιείται με TouchChip ενδέχεται να προκαλέσει ανεπανόρθωτη ζημιά στην UPEK για την οποία η χρηματική αποζημίωση θα ήταν μια επαρκής αποκατάσταση της ζημιάς και η UPEK θα έχει το δικαίωμα εμπράγματης αποζημίωσης εκτός από οποιαδήποτε άλλη αποζημίωση ενδεχομένως να προβλέπεται από την παρούσα άδεια χρήσης ή από τον νόμο.

(στ)  ΣΥΝΟΛΙΚΗ ΣΥΜΦΩΝΙΑ.  Η παρούσα Άδεια Χρήσης (συμπεριλαμβανομένου κάθε συμπληρώματος ή τροποποίησης στην παρούσα Άδεια Χρήσης που περιλαμβάνεται στο Προϊόν Λογισμικού) αποτελεί τη συνολική συμφωνία μεταξύ εσάς και της UPEK αναφορικά με το Προϊόν Λογισμικού και τις Υπηρεσίες Υποστήριξης (εάν προβλέπεται κάτι τέτοιο) και υπερισχύουν όλων των προηγούμενων ή σύγχρονων προφορικών ή γραπτών συμφωνιών, προτάσεων και δηλώσεων σε σχέση με το Προϊόν Λογισμικού ή οποιοδήποτε άλλο θέμα καλύπτεται από την παρούσα Άδεια Χρήσης.  Καμία τροποποίηση ή συμπλήρωμα αυτής της Άδειας Χρήσης δεν θα είναι δεσμευτική αν δεν έχει γίνει εγγράφως και δεν έχει υπογραφεί από την UPEK.  Καμία αδυναμία άσκησης, και καμία καθυστέρηση στην άσκηση, από την πλευρά αμφότερων των μερών, κάποιου δικαιώματος ή εξουσίας ως ορίζεται στο παρόν, δεν θα λειτουργεί ως παραίτηση από το εν λόγω δικαίωμα ή την εξουσία, ούτε η μεμονωμένη ή μερική άσκηση οποιουδήποτε δικαιώματος ή εξουσίας σε συμφωνία με το παρόν δεν θα αποκλείει περαιτέρω άσκηση οποιουδήποτε άλλου δικαιώματος ως ορίζεται στο παρόν έγγραφο.  Σε περίπτωση διαφωνίας μεταξύ της παρούσας Άδειας Χρήσης και οποιωνδήποτε ισχυόντων όρων αγοράς ή πολιτικών και όρων της UPEK για Υπηρεσίες Υποστήριξης, θα υπερισχύουν οι όροι της παρούσας Άδειας Χρήσης.